Κάνιε Γουέστ

Βιογραφικό

Γεννήθηκε στην Ατλάντα και μεγάλωσε στο Σικάγο. Ο West εν συντομία παρακολούθησε το καλλιτεχνικό σχολείο πριν γίνει γνωστός ως παραγωγός για την Roc-A-Fella Records στις αρχές του 2000 όπου και υπήρξε παραγωγός επιτυχιών για καλλιτέχνες όπως οι Jay Z και η Alicia Keys. Παρ'ολα αυτά, επιθυμούσε να ακολουθήσει σόλο καριέρα ως ράπερ. 
Το 2004, ο West μπήκε ορμητικά μέσα στη μουσική σκηνή, όταν κυκλοφόρησε το ντεμπούτο άλμπουμ του The College Dropout το 2004, μια ανάσα φρεσκάδας στον κόσμο της hip hop, που έστρεψε την δημόσια προσοχή στον Kanye και απέσπασε ευρεία κριτική και έγινε εμπορική επιτυχία. Πλέον το άλμπουμ θεωρείται κλασσικό και ένα από τα καλύτερα classic hip hop άλμπουμ. Tο άλμπουμ θεωρείται πως εφηύρε ένα νέο είδος ραπ μουσικής, το chipmunk soul. Ουσιαστικά πρόκειται για ένα είδος classic hip hop που κάνει έντονα sample μουσική soul. Το chipmunk soul θεωρούταν ο ήχος κατατεθέν του Kanye, αλλά το παράτησε μετά το δεύτερο του άλμπουμ για να πειραματιστεί με άλλα είδη. Επίσης αξιόλογο είναι πως το The College Graduate διαφοροποιήθηκε από την πιο πολλή ραπ μουσική εκείνης της εποχής, καθώς δεν  μίλαγε για λεφτά και "gangsta" ζωή, αλλά διαπραγματευόταν θέματα όπως η θρησκεία, ο σεξισμός, ο ρατσισμός, το σχολικό σύστημα και πολλά αλλά. Αξίζει να αναφερθεί πως ο Kanye ηχογράφησε το πρώτο του single σε νοσοκομείο με σπασμένο σαγόνι μετά από ένα αυτοκινητιστικό ατύχημα. Έπειτα ο Kanye ίδρυσε την δισκογραφική εταιρία GOOD Music. Το επόμενο άλμπουμ του, Late Registration(2005), ήταν επίσης μεγάλη επιτυχία. Είχε ένα γλυκόπικρο τόνο και άρχισε να εισάγει στοιχεία τζαζ μουσικής.  Πρόσφερε ποικιλία διαφορετικών τραγουδιών, από το Gold Digger, ένα ευδιάθετο μα ρηχό hit τραγούδι (που παραμένει μια από τις μεγαλύτερες επιτυχίες του Kanye) στο Hey Μama, μια συγκινητική και εγκάρδια εκδήλωση αγάπης από τον Kanye στην μητέρα του. Το επόμενο άλμπουμ το Κanye, Graduation (2007) ήταν μια αλλαγή τόνου: πρόσφερε ένα φουτουριστικό, electro και τρομερά διασκεδαστικό είδος μουσικής, αν και λυρικά, το βάθος των προηγούμενων 2 άλμπουμ έλειπε, και οι πιο πολλοί στίχοι, αν και καλογραμμένοι, ήταν απλός εκθειασμός της φήμης που ο Kanye διάθετε. Επίσης περιλάμβανε το πιο πετυχημένο τραγούδι του Kanye μέχρι σήμερα: το Stronger. 
To 2008, o Kanye κυκλοφόρησε το 4ο του άλμπουμ, μιαν πλήρης και ολοκληρωτική αλλαγή τόνου, το οποίο επηρέασε και άλλαξε για πάντα τον κόσμο της μουσικής. Πρόκειται για το τρομερά εφευρετικό και καταθλιπτικό 808s & Heartbreak. Αυτό το άλμπουμ προλέχθηκε από τον χωρισμό του Kanye με την τότε σύντροφό του, άλλα κυρίως από τον θάνατο της μητέρας του και την κατάθλιψη που του προκάλεσε το lifestyle ενός πλούσιου και διάσημου μουσικού. Το άλμπουμ έχει ένα ψυχρό, απόμακρο, ρομποτικό, μελαγχολικό και θλιβερό τόνο, και περιλαμβάνει στίχους που μιλάνε για το πως ο Kanye πιστεύει πως δεν θα αγαπήσει ποτέ ή για το πως πιστεύει πως σπατάλησε όλη του την ζωή προσπαθώντας να γίνει διάσημος, και τώρα που είναι, νιώθει πως ποτέ του δεν ευχαριστήθηκε την ζωή, και ζηλεύει όσους δεν είναι διάσημοι. Το άλμπουμ είναι αναγνωρίσιμο λόγω της πειραματικής χρήσης τεχνικών όπως του autotune, ένα από τα πιο συχνά χρησιμοποιημένα μουσικά εργαλεία σήμερα, το οποίο το άλμπουμ έκανε γνωστό. Πολλοί από τους πιο επιτυχημένους καλλιτέχνες του σήμερα επηρεάστηκαν από το 808s & Heartbreak, και όταν η Rolling Stone έκανε λίστα με τα 40 πιο σημαντικά άλμπουμ όλων των εποχών, περιλάμβανε το 808s. Ήταν το μόνο άλμπουμ το οποίο βγήκε στον 21ο αιώνα και ήταν μέσα στην λίστα.
Το 2009, ο Kanye προκάλεσε μάλλον το μεγαλύτερο του σκάνδαλο έως σήμερα. Κατά την διάρκεια των μουσικών βραβείων MTV, όταν η Taylor Swift νίκησε το βραβείο καλύτερου μουσικού video clip, για το οποίο ήταν υποψήφια επίσης η Beyonce, ένας μεθυσμένος West ανέβηκε στην σκηνή, της πήρε το μικρόφωνο από τα χέρια και είπε τα θρυλικά λόγια: "Taylor, χαίρομαι πολύ για εσένα, θα σε αφήσω να ολοκληρώσεις, αλλά η Beyonce είχε ένα από τα καλύτερα βίντεο όλων των εποχών!". Αυτό προκάλεσε μεγάλη αντίδραση, καθώς ο Kanye υπέστη τον χλευασμό και το μίσος όλης της τότε Αμερικής για αυτό που έκανε. Λόγω αυτού, αποσύρθηκε από το φως της δημοσιότητας και μεταφέρθηκε στην Χαβάη. Εκεί, μάζεψε μια ομάδα διαφόρων επιδέξιων μουσικών, και άρχισε να δουλεύει σκληρά για να φτιάξει το επόμενο του άλμπουμ (σύμφωνα με πολλούς, δεν κοιμόταν καν). Ο Kanye θεωρούσε πως αυτό το άλμπουμ ήταν η μόνη του ευκαιρία να λυτρωθεί και να ξανακερδίσει την αγάπη του κοινού. Έτσι, το 2010  κυκλοφόρησε το πέμπτο του άλμπουμ My Beautiful Dark Twisted Fantasy. Το My Beautiful Dark Twisted Fantasy θεωρείται από τους πιο πολλούς το αδιαμφισβήτητο αριστούργημα του Kanye και ένα από τα καλύτερα άλμπουμ όλων των εποχών. Πρόκειται για ένα μεγαλοπρεπές, επικό και καθαρτικό καλλιτεχνικό επίτευγμα του οποίο το βαθύτερο νόημα έχει αναλυθεί εκτεταμένα. Τα κύρια θέματα του άλμπουμ είναι η φήμη και ο έρωτας. Πιο συγκεκριμένα, η σκοτεινή πλευρά της διασημότητας με την οποία ο Kanye ήρθε σε επαφή, και η ταυτόχρονη επιθυμία και ανικανότητα του να έχει μια ρομαντική σχέση με νόημα. Ίσως το πιο αξιόλογο κομμάτι είναι το Runaway, το οποίο συχνά αποκαλείται το καλύτερο τραγούδι του Κanye; πρόκειται για μια 9-λεπτή μελαγχολική απολογία, στην οποία ο Kanye, ψάχνοντας απεγνωσμένα κάθαρση, γυμνώνεται από το περίφημο εγώ του, και ομολογεί όλα τα πολλά λάθη που έχει ως άνθρωπος, καθώς και την ευθραυστότητα του. 
Το επόμενο έτος κυκλοφόρησε το άλμπουμ Watch The Throne, μια συνεργασία με τον Jay Z, έναν από τους πιο φημισμένους ράπερ όλων των εποχών και παλιό φίλο του Kanye. Ο Kanye είχε στο παρελθόν παράγει κάποια από τα πιο καταξιωμένα άλμπουμ του Jay Z και στο Graduation μπορούμε να βρούμε το τραγούδι Big Brother, ένα τραγούδι γραμμένο για τον Jay-Z στο οποίο ο Kanye λέει πως τον έχει σαν μεγάλο του αδελφό. To Watch The Throne πρόκειται για ένα γενικά στάνταρ hip hop album και απέσπασε καλές κριτικές. Το 2012 κυκλοφόρησε το Kanye West Presents: Cruel Summer, ένα ομαδικό πρότζεκτ στο οποίο συμμετείχαν όλα τα στελέχη της GOOD music.Το 2013 ο West προκάλεσε, για άλλη μία φορά, πολυφωνία απόψεων όταν κυκλοφόρησε το έκτο του άλμπουμ,Yeezus, το οποίο θεωρείται το πιο πειραματικό, χυδαίο, προκλητικό, ωμό, τολμηρό και χαοτικό του έργο. Το άλμπουμ αγγίζει είδη μουσικής όπως industrial ή noise. Το έβδομο άλμπουμ του, The Life Of Pablo, κυκλοφόρησε το 2016. To Life of Pablo ήταν ακόμα ένα πειραματικό άλμπουμ, ο τόνος του οποίου μπορεί να χαρακτηριστεί ως μίξη experimental trap rap και gospel. Κύριος διαπραγματευόταν θέματα όπως η φήμη και η θρησκεία.
Μετά από δύο χρόνια, το 2018, ο Kanye West κυκλοφόρησε πέντε άλμπουμ μέσα σε πέντε βδομάδες, όλα γύρω στα 20 λεπτά, γνωστά ως τα "πρότζεκτ Wyoming", καθώς δημιουργήθηκαν όλα στο Wyoming. 3 από αυτά ήταν άλμπουμ άλλων καλλιτεχνών τα οποία είχε μόνο παράγει (Nas- Nasir, Teyana Taylor-KTSE και Pusha T- DAYTONA, το οποίο πολλοί ονόμασαν το καλύτερο άλμπουμ της χρονιάς) και τα άλλα δυο ήταν δικά του: το όγδοο άλμπουμ του,ονόματι ye, ένα πιο λιτό και μινιμαλιστικό έργο, στο οποίο ο Kanye εξερέυνησε θέματα όπως η οικογένεια και η ψυχολογική του αρρώστια, και το Kids See Ghosts, μιαν συνεργασία με τον Kid Cudi, έναν παλιό συνεργάτη και φίλο του Kanye, το οποίο πρόσφερε έναν πειραματικό και μοναδικό χαρακτήρα και μίλαγε για θέματα όπως η αυτοκτονία, η ξεπέρασε ψυχολογικών προβλημάτων και η φιλία. Ο Anthony Fantano, o πιο γνωστός κριτικός μουσικής στο διαδίκτυο, βαθμολόγησε το Kids See Ghosts ένα 10/10, έναν βαθμό που έχει δώσει μόνο σε 5 άλμπουμ.  
Αργότερα το 2018, ο Kanye ανακοίνωσε πως θα έβγαζε το επόμενο του άλμπουμ, εν ονόματι Yandhi, και πολλοί οπαδοί πίστευαν πως θα ήταν ένα σίκουελ στο Yeezus. Το Yandhi αρχικά θα κυκλοφορούσε τον Νοέμβριο του 2018, έπειτα τον Δεκέμβριο, μα ακόμα δεν έχει κυκλοφορήσει.

Πέρα από την καλλιτεχνική του καριέρα, ο West έχει κερδίσει δημοσιότητα μέσω των απόψεων του και του lifestyle του αλλά και της συζύγου του Kim Kardashian . Έχει υπάρξει μια συχνή πηγή αντιπαράθεσης για την συμπεριφορά του κατά την διάρκεια βραβεύσεων, για την παρουσία του στα μέσα κοινωνικής δικτύωσης και σε άλλα κοινωνικά δρώμενα. Το γεγονότα που απέσπασαν τα πιο πολλά σχόλια περιλαμβάνουν την καταγγελία του Προέδρου George W. Bush κατά τη διάρκεια μιας live τηλεοπτικής εκπομπής για τον Τυφώνα Κατρίνα το 2005 όπως και την διακοπή του ευχαριστηρίου λόγου της τραγουδίστριας Taylor Swift στα 2009 MTV Video Music Awards. Ο West είναι και σχεδιαστής μόδας μεταξύ άλλων με συνεργασίες που  περιλαμβάνουν την Nike,  την Louis Vuitton, και την A. P. C. Το 2013 ξεκίνησε την διάσημη συνεργασία του με την Adidas με το όνομα YEEZY. Είναι ο ιδρυτής και επικεφαλής της εταιρείας DONDA. Το 2014 παντρεύτηκε την τηλεοπτική προσωπικότητα Kim Kardashian το οποίο επίσης έχει υποστεί εκτεταμένη κάλυψη από τα μέσα ενημέρωσης. O Kanye ήταν επίσης ο πρώτος γνωστός ράπερ που έδειξε δημόσια υποστήριξη για τους ομοφυλόφιλους. O Kanye επίσης προκάλεσε αντιπαράθεση όταν αποκάλεσε τον εαυτό του έναν μουσικό θεό, όταν υποστήριξε πως η δουλεία είναι επιλογή και όταν είπε πως συμπαθεί τον Ντόναλντ Τραμπ αν και διαφωνεί μαζί του πολιτικά. Μουσικοί όπως ο Λου Ριντ, ο Έλτον Τζον και ο Πολ ΜακΚαρτνει έχουν δηλώσει πως είναι οπαδοί του Kanye και έχουν συνεργαστεί μαζί του. Ο Kanye είναι επίσης γνωστός για τα φαντασμαγορικά live shows του.
Ο West είναι υπεύθυνος για μερικά από τα πιο σπουδαία και αναγνωρισμένα ραπ άλμπουμ στην ιστορία του είδους.Πέρα από τα δικά του έργα, ο Γουέστ έχει αναλάβει την μουσική παραγωγή άλμπουμ των Jay-Z, Pusha T, Nas και πολλών άλλων.Ακόμα και αν τα πρώτα του 2 άλμπουμ είναι ξεχωριστά και αναγνωρισμένα στον κόσμο της χιπ-χοπ, ο West έγινε το no.1 το 2007, όταν το άλμπουμ του ''Graduation'' διέλυσε σε πωλήσεις το ''Curtis'', άλμπουμ του, μέχρι τότε no.1 ράπερ, 50 Cent.